****

**АНГАЖИМЕНТ И МЕМОРАНДУМ ЗА РАЗБИРАТЕЛСТВО ОТНОСНО**

**ЕНЕРГИЙНИТЕ СТОЙНОСТИ И ХРАНИТЕЛНИ СЪСТАВКИ**

**ЗА АЛКОХОЛНИ НАПИТКИ В БЪЛГАРИЯ**

**11 януари 2022 г. е знакова дата за сектор вино и спиртни напитки, когато спиритсБЪЛГАРИЯ и Националната лозаро-винарска камара (НЛВК)** **дават официална изява на саморегулацията и поемат ангажимент да осигурят ясен и прозрачен достъп до подробна информация за продуктите с цел отговорна консумация на алкохол и опазване на човешкото здраве.**

**Двете професионални организации подписаха европейския Меморандум за разбирателство (МзР) за предоставяне на енергийните стойности на алкохолните напитки на етикета на бутилките, както и списък на хранителните съставки и спецификата на продуктите онлайн. С тази стъпка секторът надхвърля съществуващите законодателни задължения и отговаря на съвременните социални норми за информиран и отговорен избор на потребителите.**

**Меморандумът установява задълженията на подписалите го страни и определя специфични правила за предоставяната информация, която ще бъде разбираема, разпознаваема, сравнима и точна. Ангажиментът гарантира, че до края на 2022 г. всеки две от три бутилки (66%), пуснати на пазара в България и ЕС, ще показват калорийната стойност на напитката, съобразена с категорията, алкохолния градус и големината на разфасовката. Потребителят ще може да се запознае чрез визуални пиктограми колко и какви калории съдържа неговата напитка.**

**В допълнение, чрез QR код на всяка бутилка платформата** [U-Label](https://www.u-label.com/blog/faqs#group-faq-803) **визуализира дигитален етикет на всички европейски езици с пълна информация за суровините, технологията на производство и спецификата на всяка марка вино или дестилирана напитка. В България по-пълна и изчерпателна информация за енергийните стойности и хранителните съставки на спиртните напитки по категории е вече налична на сайта:** <https://konsumirai-otgovorno.bg>

***„Присъединяването на България към инициативата е демонстрация на открит диалог и отговорна комуникация. Чрез информиране, образоване и реална прозрачност ние отговаряме на очакванията на консуматорите в цяла Европа за напитки с гарантиран произход и превъзходни качества.“,* казва Председателят на спиритсБЪЛГАРИЯ, г-жа Ралица Скорчева-Славова.**

***„Въпреки изключително трудната икономическа среда и огромните предизвикателства, нашата индустрията инвестира средства, време и усилия, за да информира по-добре своите потребители. Очаква се действията ни да имат значително въздействие върху целия икономически сектор и всички да последват добрия пример.“,* споделя г-н Йордан Чорбаджийски, Председател на НЛВК.**

**С подписването на Меморандума, българските производители се присъединяват към партньорството с Европейската комисия и ще я уведомяват ежегодно за конкретните усилия, действия и резултати в изпълнение на ангажиментите.**

**Допълнителна информация:**

**спиритсБЪЛГАРИЯ** ([www.spirits.bg](http://www.spirits.bg)) е браншова организация на производителите, вносителите и търговците на спиртни напитки, учредена по Закона за юридическите лица с нестопанска цел през юли 2005 г. Член на европейската асоциация за спиртни напитки – spiritsEUROPE, Националния съвет по саморегулация, Съюза за стопанска инициатива, отрасловия Съвет за тристранно сътрудничество "Хранително-вкусова промишленост" към Министъра на икономиката и Националния съвет по храните.

**спиритсБЪЛГАРИЯ** осъзнава своята социална отговорност към индивида и обществото и се ангажира с редица корпоративно социално-отговорни (КСО) програми, насочени към предпазване и превенция употребата на алкохол от рискови групи като: 1. Лица, ненавършили пълнолетие, 2. Бременни жени и 3. Шофьори на МПС. Подробна информация за всички инициативи и програми за превенция, които индустрията провежда и принципите за отговорната консумация на алкохол може да намерите на <https://konsumirai-otgovorno.bg/> и [www.spirits.bg](http://www.spirits.bg).

**Национална лозаро-винарска камара – НЛВК (**<http://bulgarianwines.org/>**) е единствената организация в България, която обединява на професионална основа всички, заети в лозарството и винарството. Учредена е през февруари 2000 г. Мисията на камарата е да защитава професионалните интереси на своите членове, качеството, автентичността и произхода на виното. Мисията на камарата е да защитава професионалните интереси на своите членове, качеството, автентичността и произхода на виното.**

**Националната лозаро-винарска камара и нейните 6 регионални звена (РЛВК „Тракия“ със седалище в Пловдив, РЛВК „Мизия“ със седалище в Плевен, РЛВК „Югоизточно Тракийска“ със седалище в Сливен, РЛВК „Черноморска“ със седалище във Варна, РЛВК „Южно Черноморие“ със седалище в Бургас и РЛВК „Пирин“ със седалище в Сандански) са уникални по своя правен статут неправителствени организации, които са призвани да работят за развитието и конкурентоспособността на лозарството и винарството в страната. Лозаро-винарските камари издават сертификати за произход на качествено вино и автентичност на гроздова ракия и бренди и формират дегустационни комисии за извършване на задължителен органолептичен анализ. НЛВК изготвя стратегия за развитие на лозарството, винарството и осъществява политиката в този сектор.**

**За контакти:**

**спиритсБЪЛГАРИЯ – Гергана Гевезова:** T +359 2 956 60 90 | M +359 878 641136 | [office@spirits.bg](mailto:office@spirits.bg)

**НЛВК – Пресцентър: Т: +359 888 669 109 |** [pr@bulgarianwines.org](mailto:pr@bulgarianwines.org)